"เพราะพวกเราไม่ใช่พรรคการเมือง และไม่ได้ส่งผู้แทนพันธมิตรลงเลือกตั้งแข่งกับใคร และข้อเรียกร้องของเรานั้นคือการให้ พ.ต.ท.ทักษิณประกาศยุติบทบาททางการเมืองหรือเว้นวรรค จนกว่าจะมีการตรวจสอบความฉ้อฉล หรือการคอรัปชั่นในสมัยรัฐบาลทักษิณ เพื่อสร้างความกระจ่างให้กับประชาชน และการปฏิรูปการเมืองครั้งที่ 2" นายสุริยะใส กล่าวและว่าที่ผ่านมาพ.ต.ท.ทักษิณไม่ข้อเท็จจริงได้ โดยเฉพาะประเด็นการซื้อขายหุ้นชินฯ 73,300 ล้านบาท หรือการทุจริตคอรัปชั่นเอื้อประโยชน์พวกพ้อง ซ้ำร้ายยังหลีกหนีการตรวจสอบด้วยการยุบสภา เพื่อใช้กระบวนการเลือกตั้งฟอกความผิดตัวเอง ฉะนั้นการเคลื่อนไหวของพันธมิตรฯผ่านมา จึงแยกออกจากกระบวนการเลือกตั้งอย่างชัดเจน และคงเห็นกันแล้วว่า การเลือกตั้งที่ผ่านมา ก็ยังไม่สามารถฟอกความผิดของ พ.ต.ท.ทักษิณ จนเกิดปัญหาบานปลายมาทุกวันนี้"ที่ผ่านมาพันธมิตรฯก็ไม่เคยประกาศต่อต้านการเลือกตั้ง แต่เมื่อมีเลือกตั้งใหม่ก็ต้องทวงถามสัตยาบัน พ.ต.ท.ทักษิณที่ประกาศไว้เมื่อวันที่ 4 เม.ย.ว่าจะไม่รับตำแหน่งนายกฯ จนกว่าจะมีการปฏิรูปการเมือง จะฉีกสัตยาบันลงเลือกตั้ง เพื่อเป็นนายกรัฐมนตรีต่อไปหรืออย่างไร จุดยืนของพันธมิตรยืนยันมาตลอดว่า พ.ต.ท.ทักษิณหมดความชอบธรรมและหมดเวลาในการเป็นผู้นำประเทศแล้ว หากพ.ต.ท.ทักษิณลงเลือกตั้ง และเป็นนายกรัฐมนตรีต่อไป พันธมิตรฯยังยืนยันจะชุมนุมเคลื่อนไหวต่อไป และถ้า พ.ต.ท.ทักษิณฉีกสัตยาบันดังกล่าว พันธมิตรฯมีสิทธิชุมนุมเคลื่อนไหว และอาจให้ประชาชนใช้สิทธิโนโหวตหรือกาช่องไม่ลงคะแนนให้ใคร" นายสุริยะใส กล่าว
พ.ต.ท.ทักษิณประกาศยุติบทบาททางการเมืองหรือเว้นวรรค จนกว่าจะมีการตรวจสอบความฉ้อฉล หรือการคอรัปชั่น 
4 เม.ย.